2. számú melléklet

**A polgármester feladat- és hatásköre:**

1. A polgármester terjeszti a Képviselő-testület elé mindazokat az ügyeket, melyek előterjesztésére
   1. nem kizárólag a bizottság jogosult,
   2. kizárólag a bizottság jogosult feltéve, hogy megfelelő időben nem terjeszti elő.
2. A Képviselő-testület a következő hatásköreit ruházza át a polgármesterre döntésre:
   1. a mindenkori költségvetési rendeletben meghatározott döntési hatáskörök az abban meghatározottak szerint,
   2. az önkormányzat vagyonáról és a vagyonhasznosítás szabályiról szóló önkormányzati rendeletben külön meghatározott hatásköröket, úgymint: a használati, hasznosítási jog átengedéséről, ha versenyeztetés nem szükséges, követelésről lemondás 100 eFt. alatt, 2 millió Ft piaci értéket el nem érő vagyon elfogadása.
3. A polgármester megköti a társadalombiztosítási források átvételére vonatkozó megállapodást.
4. Az önkormányzat nevében munkaszerződéseket köt a közfoglalkoztatásban résztvevőkkel.
5. Munkaszerződésben nem szereplő többletfeladatok ellátására megbízási szerződést köthet.
6. Szervezi és irányítja a polgári védelmi feladatok ellátását.
7. A helyi önkormányzat intézményei vezetőinek vonatkozásában gyakorolja az egyéb munkáltatói jogokat.
8. A polgármester alapítói, illetve tagsági jogokat gyakorol azokban a társadalmi szervezetekben, melyeknek az önkormányzat alapítója vagy tagja
9. Gyakorolja a települési támogatásról és az egyéb szociális ellátásokról szóló önkormányzati rendeletben meghatározott következő hatásköröket: rendkívüli települési támogatás, lakásfenntartási támogatás, gyógyszertámogatás, köztemetés.
10. Gyakorolja a szociális célú tűzifa támogatás igényléséről és felhasználásáról szóló rendeletben meghatározott hatáskört.
11. az Önkormányzat nevében kötendő - a Képviselő-testület át nem ruházható hatáskörébe nem tartozó - együttműködési és bármilyen más megállapodás megkötését, és nyilatkozat, igazolás kiadását az Önkormányzat nevében,
12. az Önkormányzat képviseletére vonatkozó - a Képviselő-testület át nem ruházható hatáskörébe nem tartozó - döntés meghozatalát, illetve valamennyi szükséges cselekmény elvégzését,
13. az Önkormányzat Közbeszerzési Szabályzatának megalkotását és közbeszerzési eljárásnál hozandó döntés meghozatalát,
14. önkormányzati intézmény vezetői pályázatának kiírását.
15. az önkormányzat tulajdonában álló közterületek filmforgatási célú igénybevételéről szóló rendelet alapján gyakorolja a Képviselő- testület a hatósági szerződés jóváhagyásával, és a mozgóképekről szóló 2004. évi II. törvény 39/B. § (1), (3) bekezdése szerinti döntéssel kapcsolatos hatáskörét átruházott hatáskörét.